
Anexa nr. 1 
REGULAMENT LOCAL 

pentru desfășurarea activităților de jocuri de noroc loto tradiționale, aparținând Companiei Naționale “Loteria Română” SA, în locații fizice pe raza Orașului Broșteni, județul Suceava și reglementarea condițiilor de emitere a autorizației anuale de funcționare

CAP. I – Dispoziții generale

Art. 1. Limitele reglementării

(1) Regulamentul stabilește criteriile și procedura de acordare/respingere a autorizației anuale de funcționare pentru desfășurarea activităților de jocuri de noroc loto tradiționale, aparținând Companiei Naționale “Loteria Română” SA, desfășurate de operatorii economici în locații fizice, precum și restricțiile de amplasare aplicabile pe raza Orașului Broșteni.

(2) Autorizația locală este distinctă de licența/autorizațiile de exploatare emise de O.N.J.N.

(3) Prezentul regulament nu aduce atingere competențelor O.N.J.N. privind licențierea/autorizarea și controlul organizării jocurilor de noroc, ci stabilește exclusiv condițiile locale de amplasare și procedura de emitere a autorizației anuale locale, în condițiile O.U.G. nr. 77/2009.

Art. 2. Definiții

a) „Locație de jocuri de noroc” = spațiul în care se desfășoară activitățile în locații fizice;

b) jocuri loto tradiţionale = Loto 6/49; Noroc; Joker; Noroc plus; 5/40; Super Noroc; Bilete fizice de tip loz în plic sau loz răzuibil
c) „Obiective protejate”: 

· unități de învățământ (inclusiv unități de învățământ preuniversitar, publice sau private, indiferent de nivel), precum și structurile/încăperile aferente acestora;

· unități de cult și spații destinate exercitării cultului religios;

· așezăminte de cultură (inclusiv, fără a se limita la: biblioteci, muzee, case/cămine culturale, centre culturale, săli de spectacole, cinematografe);

· unități/centre de sănătate, indiferent de forma de organizare (inclusiv: spitale,  policlinici, centre de recuperare etc.);

· unități de asistență socială/servicii sociale acreditate și/sau licențiate, publice ori private, inclusiv DGASPC/DGAS și furnizori de servicii sociale, precum și sediile și punctele de lucru ale acestora (centre rezidențiale, centre de zi etc.);
d) “Distanța de protecție” = 10 m, măsurată în linie dreaptă, pe orizontală, de la limita    parcelei în care este amplasată locația în care se desfășoară activități de jocuri de noroc până la limita parcelei pe care este amplasat obiectivul protejat.
e) “Imobil cu destinație rezidențială/spații locative colective (condominiu)” = imobil   încadrat ca locuință individuală sau colectivă, potrivit actelor cadastrale/CF și documentațiilor de urbanism.
f)” Suprafață structură de vânzare” = suprafaţa utilă destinată accesului consumatorilor pentru achizitionarea produsului/serviciului, expunerii produselor oferite, plătii acestora şi circulatiei personalului angajat pentru derularea activitătii. Nu constituie suprafeţe de vânzare, cele destinate depozitării si păstrarii mărfurilor, productiei, birourilor si anexelor(vestiare, grupuri sanitare, etc.);
CAP. II – Zonare

Art. 3. 
(1) Pentru verificarea distanței de protecție se realizează de compartimentul de specialitate, pe baza aplicației GIS și/sau a planurilor U.A.T.

(2) În cazul existenței unor diferențe între documentele depuse de solicitant și verificarea efectuată de U.A.T., prevalează măsurarea efectuată de UAT, consemnată în raportul de specialitate.
CAP. III – Criterii de evaluare (pentru acordare/respingere autorizatie)

Art. 4. Criterii eliminatorii
Cererile se resping dacă nu este îndeplinită oricare dintre condițiile de mai jos:

1. solicitantul nu prezintă licența  și documentele privind spațiul; 

2. locația nu respectă distanța minimă de 10 m față de obiectivele protejate;

3. locația se află în situații incompatibile cu regulile generale de amplasare (incintă/perimetru așezăminte etc.);

4. locația, prin amplasare, obstrucționează traficul ori accesul către locații de interes (intrări în imobile, pasaje, stații etc.), potrivit constatării compartimentului de specialitate competent/Poliției Locale;

5. lipsesc avize/înscrisuri minimale locale: drept de folosință spațiu, înregistrare punct de lucru, conformare PSI/igienico-sanitar (după caz);

6. locația propusă este amplasată într-un imobil cu destinație rezidențială având accesul realizat prin părți comune destinate locuirii (scară, hol, casa scării);

7. operatorul economic figurează cu debite la bugetul local sau la furnizorii de utilităţi.
Art. 5. Criterii de oportunitate – priorități de dezvoltare locală / ordine / sănătate și siguranță publică
(1) După verificarea îndeplinirii criteriilor obligatorii (eliminatorii), prevăzute la art. 4, compartimentul de specialitate evaluează cererea prin acordarea unui punctaj, potrivit grilei de mai jos.

(2) Autorizația anuală se propune spre acordare dacă solicitantul obține minimum 60 puncte din 100, iar criteriile eliminatorii sunt îndeplinite. 

A. Compatibilitate urbanistică și vecinătăți (max. 10p)

A1. Locația este în zonă cu funcțiune predominant comercială/servicii (conform PUG/PUZ/UTR) – 5p

A2. Acces pietonal sigur (trotuar iluminat, intrare la stradă, fără acces prin pasaje/curți interioare rezidențiale) – 5p


Dovadă: plan de situație, releveu, extras PUG/UTR, fotografii fațadă/acces.

B. Sănătate și siguranță publică (max. 35p)

C1. Conformare PSI (după caz) / plan de evacuare afișat – 10p
C2. Iluminat exterior la intrare + semnalizare vizibilă a accesului – 10p
C3. Supraveghere video la intrare/ieșire și în spațiile comune – 15p

C. Densitatea locațiilor de jocuri de noroc (max. 15p)

Se calculează numărul de locații de jocuri de noroc existente într-un perimetru cu o rază de 300 m.

· 0–1 locații existente: 10p
· 2 locații existente: 5p
· 3+ locații existente: 0p
Dovadă: verificare internă UAT / evidențe autorizații / constatări poliția locală.

D. Condiții de funcționare (max. 10p)

E1. Program propus fără funcționare în intervalul 22:00–08:00 (în zone mixte cu locuințe) – 5p

E2. Măsuri de limitare a zgomotului și management deșeuri (declarație + dovadă contract salubritate/menajer) – 5p

E. Protecția minorilor (max. 30p)

F1. Control acces (personal la intrare / sistem de verificare vârstă) – 15p
F2. Semnalistică clară „Acces interzis minorilor” + procedură de refuz acces – 15p
(4) Raportul de punctaj: Comisia desemnată cu gestionarea procedurii de autorizare  întocmește un tabel de punctaj cu bifarea documentelor justificative și justificarea acordării/neascordării fiecărui sub-criteriu.

(5) Regulă de departajare: în cazul în care, pentru aceeași zonă, sunt mai multe cereri concurente și capacitatea de autorizare locală este limitată prin zonare, se prioritizează cererea cu punctaj mai mare; la egalitate, contează punctajul mai mare la criteriul D (densitate), apoi data înregistrării cererii.

CAP. IV – Procedura de autorizare

Art. 6. Depunerea cererii
(1) Cererea tip pentru autorizația anuală se depune la registratura U.A.T. (anexa nr.1) , însoțită de:

a) copie licență/autorizație de exploatare O.N.J.N ; 

b)copie dovada detinerii legale a spatiului (act de proprietate / contract de închiriere/subînchiriere/asociere/comodat, etc);

c) extras de carte funciara din care sa reiasa ca spatiul utilizat are destinatie comerciala sau autorizatia de construire privind schimbarea de destinatie a spatiului de locuit, după caz;

d) releveul spatiului (întocmit de persoane autorizate);

e) copie Certificat de Inregistrare și Certificatul constatator emise de ONRC (punct de lucru + cod CAEN);

f) documentație pentru calculul taxei (suprafața în m²);
g) plan de încadrare în zonă cu dovada respectării distanței minime de 10 m faţă de obiectivele protejate (plan încadrare în zonă scara 1:500 , vizat de O.C.P.I.).

h) copie act constitutiv (statut) ;

i) Memoriu tehnic cu privire la îndeplinire criterii de oportunitate/punctaj;
j) aviz/autorizaţie sau punct de vedere I.S.U. pentru spaţii situate la subsolul, demisolul sau etajul imobilelor, ori cu suprafaţa de peste 200 mp;

k) acordul scris al proprietarilor locuintelor aflate în imobilul cu funcţiuni mixte şi/sau al imobilelor cu destinatie de locuință limitrofe(pe hotar), aflate la o distanţă mai mică de 5m faţă de spaţiul deţinut, privind activitatea desfășurată si programul solicitat, pentru program de funcţionare după ora 22,00  ;

l) contract cu firme autorizate de protecţie şi pază pentru program de funcţionare după ora 22,00

m) dovada achitării serviciilor de ridicare si preluare a gunoiului menajer sau copie contract nou;

n) copie act identitate al administratorului sau reprezentantului legal( cu împuternicire) al operatorului;

o) certificat fiscal privind achitarea taxelor si impozitelor la bugetul local sau viza Serviciului Venituri pe cerere;

p) Declarație pe propria răspundere, pentru reautorizare, precum operatorul economic desfășoară activitatea în aceleași condiții pentru care a fost emisă autorizația de funcţionare și nu au intervenit modificări care să afecteze condițiile stabilite prin actele de reglementare în vigoare, după caz.

(2) Documentația se consideră completă la data la care solicitantul a depus toate actele prevăzute la alin. (1) sau completările solicitate potrivit art. 7.

Art. 7. Verificarea prealabilă și completarea dosarului

(1) Comisia desemnată cu gestionarea procedurii de autorizare, anterior întocmirii raportului de specialitate și promovării proiectului de hotărâre, analizeaza completitudinea și conformitatea documentației depuse, precum și îndeplinirea condițiilor eliminatorii prevăzute de prezentul regulament, prin vizita în teren și completarea raportului cu punctajul obţinut la criteriile de evaluare (anexa nr.4).

 (2) Dacă se constată lipsuri, neclarități ori neconcordanțe ale documentației, compartimentul de specialitate solicită solicitantului completări o singură dată, în scris, stabilind un termen de 15 zile lucrătoare de la comunicare. Până la completarea dosarului, procedura de analiză pe fond nu continuă și nu se promovează proiecte de hotărâre către Consiliul Local.
 (3) Nedepunerea completărilor în termenul prevăzut la alin. (2) atrage întocmirea raportului de specialitate cu propunere de respingere și promovarea proiectului de hotărâre de respingere a cererii.

Art. 8. Raportul de specialitate și avizele comisiilor

(1) După finalizarea verificării prealabile potrivit art. 7, compartimentele de specialitate din cadrul aparatului de specialitate al primarului, desemnate cu gestionarea procedurii de autorizare, întocmesc raportul de specialitate, cu propunere motivată de admitere sau respingere a cererii, cuprinzând cel puțin: constatări de fapt, verificarea documentației depuse și evaluarea îndeplinirii criteriilor prevăzute de prezentul regulament. În funcție de obiectul verificărilor, compartimentul de specialitate poate solicita puncte de vedere/confirmări de la alte structuri competente din cadrul aparatului de specialitate al primarului ori de la autorități/instituții competente, după caz.

 (2) Documentația, împreună cu raportul de specialitate, se transmite comisiilor de specialitate ale Consiliului Local pentru avizare, potrivit regulamentului de organizare și funcționare a Consiliului Local.

 (3) Chiar în situația îndeplinirii condițiilor prevăzute de prezentul regulament, Consiliul Local poate respinge motivat cererea, cu indicarea criteriilor de oportunitate și a elementelor de fapt avute în vedere, dacă din evaluare rezultă că funcționarea locației nu este oportună în raport cu interesul public local.

Art. 9. Acordarea/Respingerea

(1) Autorizația anuală se acordă prin hotărâre a Consiliului Local și are valabilitate de 1 an de la data eliberării.

 (2) Autorizația anuală produce efecte juridice de la data achitării integrale a taxei prevăzute de prezentul regulament, în termen de maximum 30 de zile de la data comunicării hotărârii Consiliului Local de acordare.

 (3) În lipsa achitării taxei în termenul prevăzut la alin. (2), hotărârea Consiliului Local de acordare nu produce efecte juridice, iar solicitantul nu poate desfășura activitatea pentru care s-a solicitat autorizația.

 (4) Respingerea cererii se dispune prin hotărâre a Consiliului Local.
(5) Hotărârile prevăzute la alin. (1) și (4) se adoptă în baza aceleiași documentații depuse de solicitant, a raportului de specialitate și a avizelor comisiilor de specialitate, după caz.

 (6) În procedura de soluționare, se supune votului proiectul de hotărâre de acordare; în cazul în care acesta nu întrunește voturile necesare, se supune votului proiectul de hotărâre de respingere. La adoptarea unuia, celălalt rămâne fără obiect.

(7) Autorizațiile vor fi numerotate si datate, fiind emise in doua exemplare, din care unul va rămâne in evidenta Primariei Orașului Broșteni, iar celălat exemplar va fi eliberat operatorului economic (anexa nr.3).
(8) In cazul deteriorării/pierderii Autorizatiei de functionare, operatorul economic va solicita eliberarea unui duplicat al acestora în termen de 30 de zile de la producerea evenimentului, cu achitarea taxei stabilite anual prin HCL. In situatia pierderii actelor administrative se va declara pierderea (nulitatea acestora) intr-un ziar local.

CAP. V – Obligaţii ale operatorilor economici autorizaţi

Art. 10. Cerinţe generale
Operatorii economici autorizaţi pentru activitati de jocuri de noroc în Orașul Broșteni, trebuie sa respecte următoarele cerinte generale:

a)
pesoana fizica/juridică să fie legal constituită, conform cerintelor legale in vigoare la data cererii pentru autorizare;

b)
Sa afiseze Autorizatia de functionare, in copie si la loc vizibil;

c)
spatiul in care se desfasoara activitatea să fie pretabil pentru desfăsurarea de activitati economice, construit cu respectarea prevederilor legale privind autorizarea executarii constructiilor si sa fie legal detinut in folosinta sau proprietate, de persoana fizica/juridica;

d)
sa respecte hotararile adoptate de Consiliul Local cu privire la buna gospodarire si înfrumusetare a orașului Broșteni;

e)
corelarea defasurarii activitatii economice intr-o structura de vânzare cu conținutul autorizatiei de construire, respectandu-se regulamentul local de urbanism;

f)
unitățile își vor organiza și desfășura activitatea în așa fel încât funcționarea lor, parcarea, accesul clienților să nu produca prejudicii persoanelor care locuiesc in zona unde este amplasata unitatea;

g)
activitatea persoanei fizice/juridice sa nu contravina ordinii de drept si sa nu atenteze sub nicio forma la bunele moravuri la ordinea si linistea publica;

h)
sa previna unele fapte de incalcare a normelor de convietuire sociala de ordine si liniste publica stabilite prin lege, prin respectarea riguroasa a legilor nationale si hotararilor locale ale administratiei publice, sub care trebuie sa-si desfasoare activitatea proprie;

i)
sa nu existe reclamatii intemeiate cu privire la deranjul stradal in zona unde este amplasata unitatea;

j)
sa indeplineasca toate cerintele igienico sanitare, de mediu, de salubritate, de paza si de prevenire a incediilor, impuse de lege si de acte normative ce reglementeaza respectivul profil de activitate, cerinte ce vor fi verificate si certificate de catre institutii cu atributii in acest domeniu, concomitent sau ulterior dobandirii Autorizatiei de functionare emise de Primarul Orașului Broșteni;

k)
solicitantul este direct raspunzator de functionarea unitatii din punct de vedere sanitar, prevenirea incendiilor, protectia muncii si protectia mediului, astfel incat, retragerea oricarui acord sau autorizatie eliberata de organele si organismele specializate, necesare pentru functionarea punctului de lucru, va duce la revocarea Autorizatiei de functionare eliberata de Primaria Orașului Broșteni;

l)
sa detina contract de furnizare a serviciilor de utilitati publice: salubritate, apa potabila, etc.;

m)
sa creeze si sa pastreze un mediu concurential loial;

n)
sa armonizeze interesele lor cu cele ale cetatenilor, prin afisarea si respectarea unui program de functionare optim, precum si desfasurarea activitatii lor in deplina legalitate in mod civilizat si corespunzator din punct de vedere moral;

o)
orarul de functionare se stabileste de fiecare operator economic cu respectarea legislatiei in vigoare si se afiseaza la intrarea in unitate, cu vizibilitate din interiorul si exteriorul unitatii, operatorul economic avand obligatia respectarii orarului de functionare, aprobat prin Autorizatia de functionare;

p)
sa asigure dotarea unitatilor cu mijloace tehnice specifice, omologate conform legislatiei in domeniu si sa ofere neconditionat tuturor consumatorilor documente fiscale, corespunzator serviciilor efectuate, după caz;

r)
activitatea acestora sa nu produca noxe, zgomote, vibratii peste limitele legale admise ori pericole potentiale in imobile respective sau în vecinătatea acestora;

Art. 11. Obligaţii
Obligatiile operatorilor economici privind modul de exploatare si intretinere spatiilor comerciale detinute in proprietate sau in folosintă, pe raza orașului Broșteni,  sunt urmatoarele:

a. Sa prezinte iluminat de securitate pe timp de noapte si sa aiba asigurata paza/protectia bunurilor conform normelor legale in vigoare;

b. Sa le intretina corespunzator, prin efectuarea lucrarilor de reparatii, amenajari si altor lucrari specifice;

c. Sa asigure repararea, spalarea geamurilor si a vitrinelor, inlocuirea celor sparte, intretinerea firmelor si a fatadelor, inclusiv spalarea si zugravirea periodica a acestora;

d. Sa asigure curatenia în spaţiile în care desfăşoară actrivitatea, in curtile interioare, precum si pe caile de acces. Depozitarea de marfuri sau ambalaje trebuie sa fie facuta pe platforme amenajate fara a reprezenta un pericol de incendiu sau de poluare si fara a produce un disconfort vizual ;

e. Sa asigure igiena in imobilele si incintele intretinute in orice forma prin activitati de curatare, dezinsectie si deratizare. Rezidurile menajere, industriale, agricole, precum si materialele refolosibile sa fie depozitate conform normativelor in vigoare;

f. Sa efectueze si sa mentina curatenia trotuarelor, a partii carosabile, a strazii sau a drumului, a locurilor de parcare pe care le folosesc si sa indeparteze zapada si gheata de pe trotuarele/acoperisurile din dreptul imobilelor si din incinta in care isi desfasoara activitatea;

g. Sa respecte masurile pentru asigurarea igienei publice si curateniei in municipiu;

h. Fatadele spatiilor trebuie sa fie reparate si renovate periodic; imobilele in care se desfasoara activitatea sa fie intretinute intr-o stare corespunzatoare si sa corespunda normelor urbanistice;

i. Trotuarele, spatiile verzi si gardurile imprejmuitoare din fata acestora trebuie sa fie intretinute corespunzator;

j. In cazul in care activitatea este potential generatoare de zgomot sa asigure izolarea fonica adecvata;

k. Sa asigure posibilitate de acces si interventie a mijloacelor de stingere a incendiilor, ambulantelor, politiei, etc.;

l. Este interzisa ocuparea/restrictionarea abuziva a locurilor de parcare din fata propriilor unitati prin amplasarea de diverse obiecte: mese, scaune, umbrele de soare, lazi, ambalaje, amplasarea de mijloace publicitare, etc.

m. Desfasurarea activitatii autorizate sa nu contravina planului general si criteriilor generale privind dezvoltarea urbana si zonala;

n. Sa nu aduca prejudicii spatiilor aflate in incinta sau in apropierea unor cladiri de valoare arhitectonica deosebita ori cu valoare de patrimoniu;

o. Activitatea sa nu se desfasoare in spatii improvizate;

p. Să respecte Regulamentul local pentru amplasarea mijloacelor de reclamă şi publicitate precum şi spectrul de culori aprobat;

r. Utilizatorii spatiilor sa detina pubele omologate pentru deseuri şi contract de furnizarea a serviciului de salubrizare incheiat cu un operator de salubritate autorizat sa presteze servicii de salubrizare pe raza orașului Broșteni.

Art. 12 Interdicţii

Se interzice:

a. Accesul tinerilor sub 18 ani in spațiile destinate jocurilor de noroc;
b. Comercializarea,  depozitarea,  fabricarea, distribuţia,  deţinerea, oferirea,   transmiterea,  achiziţionarea,   producerea,  intermedierea şi  utilizarea plantelor, stupefiantelor şi preparatelor stupefiante, halucinogene, euforice şi psihotrope de orice fel, oricăror derivaţi, compuşi sau amestecuri conţinând una sau mai multe plante şi substanţe stupefiante, halucinogene, euforice şi psihotrope care aduc atingere sau pun în pericol viaţa şi sănătatea populaţiei, indiferent de procentul în care se regăseşte substanţa activă, de starea fizică în care se află, de modul de divizare în unităţi de administrare disimulate, falsificate sau contrafăcute, precum şi a celor care au altă destinaţie de utilizare decât cea pentru care sunt etichetate spre a fi comercializate pe raza orașului Broșteni.
c. Comercializarea, distribuirea, oferirea gratuita, transmiterea sau intermedierea transmiterii plantelor, produselor vegetale si/sau substantelor care prin forma ambalajului, continut, prezentare instructiuni de utilizare, publicitate sau denumire induc sau pot induce idea ca utilizarea acestora, indiferent de procedeul de administrare, ar aputea avea efecte similare celor ale plantelor si substantelor, substantelor si preparatelor stupefiante sau psihotrope.

d. comercializarea, distribuirea, oferirea gratuita, transmiterea si intermedierea transmiterii sau intermedierea transmiterii plantelor, produse vegetale si/sau substantelor care prin forma ambalajului, continut, prezentare, indicatii si/sau contraindicatii, instructiuni de utilizare, publicitate sau denumire, pot fi asemanate cu medicamente sau suplimente alimentare fara ca ele sa fie autorizate;

CAP. VI – Taxa locală anuală pentru eliberarea autorizației 
Art. 13. Termen. Dovada plății

(1) Pentru autorizația anuală se datorează taxa prevăzută de prezentul regulament, pentru fiecare locație autorizată, care se achită integral la bugetul local al unitatii administrativ teritoriale, în condițiile legii.

 (2) Taxa se achită în termen de maximum 30 de zile de la data comunicării hotărârii Consiliului Local de acordare, conform art. 9 alin. (2).

(3) Dovada achitării taxei se transmite compartimentului de specialitate din cadrul aparatului de specialitate al primarului, desemnat cu gestionarea procedurii de autorizare, în termen de [2] zile lucrătoare de la efectuarea plății, prin depunere la registratură sau prin mijloace electronice, în condițiile legii.

(4) Taxa locală anuală datorată pentru obținerea autorizației de funcționare, este calculată în functie de suprafata stucturii de vânzare utilizată în desfasurarea activitatii este de 100 lei/ m2/an ;
(5) Taxa pentru emiterea unui duplicat al autorizației de funcționare, în cazul pierderii sau deteriorării acesteia, este de 50 lei.
(6) Nivelul taxei de autorizare se stabileşte anual prin hotarare a Consiliului Local; 
CAP. VII –  Revocarea autorizației/Reluarea autorizării

Art. 14. Revocarea autorizației. Cazuri și procedură

(1) Revocarea autorizației anuale se dispune prin hotărâre a Consiliului Local, în condițiile prezentului Regulament, pentru autorizațiile care produc efecte juridice potrivit art. 9 alin. (2).

(2) Prin grija primarului, propunerea de revocare este întocmită și înaintată Consiliului Local, după notificarea prealabilă a titularului, în condițiile alin. (3), în oricare dintre următoarele situații:

a) se constată că, la obținerea autorizației, au fost furnizate date ori înscrisuri neadevărate sau au fost omise informații esențiale;

b) se constată pierderea unei condiții care a stat la baza autorizării (inclusiv a condiției de distanță), ca urmare a modificării situației de fapt;

c) se constată încălcări grave sau repetate ale condițiilor prevăzute în autorizație ori ale obligațiilor stabilite prin prezentul Regulament.

(3) Anterior înaintării propunerii de revocare către Consiliul Local, titularul este notificat de către primar și i se acordă un termen de 10 zile lucrătoare pentru formularea unui punct de vedere și/sau prezentarea de documente justificative și, după caz, pentru remedierea situației constatate, atunci când aceasta este posibilă.

(4) În cazul prevăzut la alin. (2) lit. b), Consiliul Local poate stabili, motivat, o perioadă de conformare de maximum 30 de zile calendaristice, atunci când natura situației permite remedierea și aceasta nu contravine interesului public local.

In situatia in care vor exista reclamatii, sesizari ale altor institutii abilitate, ulterioare autorizarii punctului de lucru al opertorului economic emitentul isi rezerva dreptul de a verifica temeinicia reclamatiilor, urmând a lua decizia corespunzatoare in sensul mentinerii, suspendarii, modificării sau anularii Autorizatiei de functionare;

Constarea temeiniciei reclamatiilor se face de către institutiile abilitate ale statului sau de catre împuterniciții ai Primăriei, care vor intocmi referatul care va fi supus spre aprobare Primarului orașului Broșteni;

(5) Hotărârea Consiliului Local privind revocarea autorizației se comunică titularului prin grija Secretarului general al Orașului Broșteni sau a compartimentului desemnat.

(6) Revocarea autorizației anuale nu implică restituirea taxei de autorizare achitată.
Art. 15 Reluarea procedurii de autorizare pentru perioadele ulterioare 
(1) Autorizația anuală se acordă pentru o perioadă determinată, potrivit art. 9 alin. (1), fără posibilitatea prelungirii.

 (2) Desfășurarea activității după expirarea valabilității autorizației este permisă numai în baza unei noi autorizații anuale, obținute în urma reluării procedurii de autorizare, prin depunerea unei noi cereri.

 (3) Cererea pentru obținerea unei noi autorizații anuale poate fi depusă cu cel mult 90 de zile și cel mai târziu cu 45 de zile înainte de data expirării autorizației aflate în vigoare.
 (4) În cazul în care solicitantul declară pe propria răspundere că nu au intervenit modificări cu privire la condițiile care au stat la baza autorizării (inclusiv condiția de distanță), la datele de identificare și la documentele depuse anterior, iar documentele anexate sunt încă valabile, compartimentul de specialitate poate solicita depunerea numai a documentelor actualizate, după caz (anexa nr. 2).
 (5) Dispozițiile prezentului regulament privind acordarea/respingerea autorizației se aplică în mod corespunzător.

(6) Depunerea cererii cu nerespectarea termenului prevăzut la alin. (3) nu împiedică înregistrarea acesteia, însă solicitantul își asumă riscul ca procedura de verificare și adoptare a hotărârii Consiliului Local să nu poată fi finalizată înainte de expirarea autorizației aflate în vigoare; în această situație, după expirare, activitatea putând fi desfășurată numai în baza unei noi autorizații anuale.

(7) În cazul preluării spaţiului de către alt operator economic, autorizaţia nu este transmisibilă. 

(8) Modificările suprafeţei structurii de vânzare, a orarului  de funcţionare sau a altor documente care au stat la baza dosarului de autorizare inițial, implică o nouă autorizare.

CAP. VIII –Contraventii si Sanctiuni

Art. 16 (1) Desfășurarea activității de jocuri de noroc tradiționale în locații fizice pe raza orașului Broșteni, fără a deține autorizația de funcționare prevăzută la art.9 din prezentul regulament, constituie contravenție și se sancționează cu amendă contravențională de la 5.000 lei la 50.000 lei.
              (2) Agenţii cu atribuţii de control din cadrul Pirmăriei orașului Broșteni, ce urmează a fi desemnați prin dispoziție a primarului, ulterior adoptării prezenului Regulament vor efectua verificări şi controale la sediile operatorilor economici pentru a constata dacă desfăşurarea activităţilor economice este efectuata cu respectarea reglementărilor legale în vigoare. În caz contrar, se vor întocmi procese verbale de constatare a contravenţiilor şi se vor aplica sancțiunile stabilite prin actele normative în vigoare. 

                (3) Aplicarea sancțiunilor contravenționale menționate în prezentul articol se completează cu regimul general stabilit de O.G.  nr.2/2001 privind regimul juridic al contravențiilor , cu modificările și completările ulterioare, inclusiv în ceea ce privește posibilitatea achitării a jumătate din minimul sancțiunii, în termen de 15 zile de la data înmânării sau comunicării procesului verbal de contravenție.    

CAP. VIII – Formulare

Art. 17 În aplicarea prezentului Regulament se vor uzita următoarele formulare:

Anexa nr.1 - Cerere de aprobare emitere Autorizatie de functionare pentru desfășurarea activităților de jocuri de noroc tip loto tradiționale aparținând Companiei Naționale “Loteria Română” SA;

Anexa nr.2 - Declarație pe propria răspundere, pentru reautorizare, precum operatorul economic desfășoară activitatea în aceleași condiții pentru care a fost emisă autorizația de funcţionare și nu au intervenit modificări care să afecteze condițiile stabilite prin actele de reglementare în vigoare;

Anexa nr.3 - Autorizatia de functionare pentru desfășurarea activităților de jocuri de noroc tip loto tradiționale aparținând Companiei Naționale “Loteria Română” SA;
Anexa nr.4 – Raport privind punctajul obţinut la criteriile de evaluare

CAP. IX – Dispoziții finale

Art. 18 . Publicitate
Prezentul regulament, împreună cu anexele, precum și hotărârea privind acordarea/respingerea/revocarea autorizației se publică pe site-ul Orașului Broșteni, județul Suceava și se afișează la sediu,  în condițiile legii.
Nr.________________/_____________





 Anexa nr. 1 la Regulament

CERERE DE APROBARE ŞI EMITERE A AUTORIZAŢIEI DE FUNCŢIONARE

pentru desfăsurarea activităţilor de activităților de jocuri de noroc tip loto tradiționale aparținând Companiei Naționale “Loteria Română” SA 

          Subsemnatul/a______________________________________ identificat(ă) cu   , seria  , nr.__________, în calitate de ______________________ la ________________________________________,cu sediul in localitatea __________________________ str.__________________________________, nr.
___, bl____, sc.____, ap.____, judetul____________, tel._______________, email_____________________________ Inregistrata la Oficiul Registrului Comertului cu nr. __________________________CUI___________________, solicit emiterea Autorizaţiei de functionare  pentru punctul de lucru situat în municipiul orașul Broșteni, str.______________________________, nr.
, bl.___, sc.__, ap.___, conform OUG nr. 77/2009 privind organizarea și exploatarea jocurilor de noroc, cu modificările şi completările ulterioare.

Declar că am luat cunoștință de prevederile HCL nr. ....../.............. privind aprobarea Regulamentului pentru desfășurarea activităților de jocuri de noroc de tip loto tradiționale, aparținând Companiei Naționale “Loteria Română” SA, în locații fizice pe raza Orașului Broșteni și anexez următoarele documente în copie certificată “Conform cu originalul”:
-actul constitutiv (statut) ;
-certificat de Inregistrare in Registrul Comertului;
-certificat Constatator (adresa punctului de lucru si codul CAEN 9200);

- licențe/ autorizații exploatare jocuri de noroc emise de ONJN
-dovada detinerii legale a spatiului(contract de inchiriere/locatiune/comodat/vanzare-cumparare, etc);
-releveul spatiului si plan încadrare în zonă scara 1:500 vizat de O.C.P.I.
- extras de carte funciară din care să reiasă ca spatiul utilizat are destinatie comerciala sau autorizatia de construire privind schimbarea de destinatie a spatiului de locuit, dupa caz;

- memoriul tehnic cu privire la îndeplinire criterii de oportunitate/punctaj;
-avizul comisiei din cadrul primăriei Broșteni  privind aprobarea desfasurarii activitatii in spatiul respectiv;

- acorduri/avize/autorizari/ puncte de vedere ale institutiilor de specialitate (ISU/ APM ), dupa caz;

- acordul scris al proprietarilor locuintelor aflate în imobilul cu funcţiuni mixte şi/sau al imobilelor cu destinatie de locuință limitrofe(pe hotar), aflate la o distanţă mai mică de 15m faţă de spaţiul deţinut, privind activitatea desfășurată si programul solicitat, pentru program de funcţionare după ora 22,00; 

- contract cu firme de protecţie şi pază pentru program de funcţionare după ora 22,00 
-contract de ridicare si preluare gunoi menajer incheiat cu operatorul autorizat să presteze servicii de salubrizare pe raza orașului Broșteni;

-copie act identitate al administratorului sau reprezentantului legal al operatorului;

- certificat fiscal privind achitarea taxelor si impozitelor la bugetul local sau viza Serviciul Economic;
- dovada achitării taxei de eliberare .

             Declar că suprafaţa totală a unităţii este de:_______ mp, din care:  

	Suprafata utilă pentru clienti [mp]:
	Suprafata birouri, grupuri sanitare, vestiare, depozite, etc.[mp]:

	
	


Numărul locurilor pentru clienți: ________

Orarul de functionare este urmatorul: L-V:_________  ; S:__________; D:__________. 

Data: 








Semnătura:

Nr.________________/_____________





Anexa nr. 2 la Regulament

DECLARAŢIE PE PROPRIE RĂSPUNDERE

prin care se confirma faptul că operatorul economic desfășoară activitatea în aceleași condiții pentru care a fost emisă autorizația de funcţionare și că nu au intervenit modificări care să afecteze condițiile stabilite prin actele de reglementare în vigoare

Subsemnatul(a) ........................................................................................ cu domiciliul in localitatea ……….......……........................... str. ..................................................... nr. .... bl. ..... sc......., ap. ......, judeţul .........................., avand CI/BI seria.............numar......................... în calitate de ...................................* al S.C./P.F.A./Î.F./Î.I..........................................................................................cu sediul în localitatea ……….......……........................... str. ............................ nr. .... bl. ..... sc......., ap. ......, judeţul .........................., CUI/CIF ......................................., nr. inreg la O.R.C. .................................................... , tel. ..................................email…………………………………………………………….. 

Prin prezenta, cunoscând prevederile privind Codul Penal referitoare la falsul în declarații, declar pe propria răspundere că nu au intervenit modificări ale condiţiilor care au stat la baza emiterii  Autorizației de funcţionare nr. ...................../........................, pentru punctul de lucru situat în oraș Broșteni, str. …..............…....……............., nr. ......, bl. .….., sc. ......, ap. ......, după cum urmează:

· expirarea/modificarea contractelor de  închiriere/comodat/concesiune/locaţiune, după caz;

· modificări/ mențiuni la Registrul Comerţului cu privire la numire/revocare administratori, adresa sediului social, denumirea firmei, etc.............................................................................................; 

· modificări ale caracteristicilor spaţiului ( număr de locuri, suprafața spațiului, modificări constructive);

· modificări ale obiectului/lor de activitate desfăşurat/e la punctul de lucru (cod CAEN); 

· suspendare/anulare licente/autozizatii emise de ONJN

· modificări ale orarului de funcţionare;

  Declar că am luat cunoștință de prevederile HCL nr. ....../.............. privind aprobarea Regulamentului pentru desfășurarea activităților de jocuri de noroc de tip loto tradiționale, aparținând Companiei Naționale “Loteria Română” SA, în locații fizice pe raza Orașului Broșteni și deţin în termen de valabilitate toate avizele/autorizaţiile de la instituţiile abilitate, necesare desfăşurării activităţii și sunt direct răspunzător de funcţionarea activităţii din punct de vedere sanitar, prevenirea şi apărarea împotriva incendiilor, protecţia mediului, normelor de securitate a muncii, precum şi de respectarea oricăror norme legale specifice domeniului de activitate în care se desfăşoară activitatea.

În cazul apariției oricăror modificări în tipul de activitate desfășurată sau al schimbării suprafeței structurii de vânzare pentru care s-a solicitat autorizația de funcționare sau în cazul expirării documentelor depuse la dosarul constituit în vederea eliberării autorizației de funcționare, modificări ale orarului de funcţionare, mă oblig să anunţ aceasta în termen de 30 de zile calendaristice de la data începerii activității noi/modificate/expirării documentelor în vederea desfășurării activității, în vederea obținerii unei noi autorizații de funcționare.

Data: 








Semnătura:

*Se completează de către reprezentantul legal al operatorului economic (director/administrator/persoana împuternicită) şi se va depune la registratura primăriei Broșteni, împreună cu documentația de reautorizare

Anexa nr 3 la Regulament
A U T O R I Z A Ţ I A
Nr. …......…./……………...……
Având în vedere prevederile OUG nr.77/2009 privind OUG nr. 77/2009 privind organizarea și exploatarea jocurilor de noroc, cu modificările şi completările ulterioare, HCL nr. ....../.............. privind aprobarea Regulamentului pentru desfășurarea activităților de jocuri de noroc de tip loto tradiționale, aparținând Companiei Naționale “Loteria Română”, în locații fizice pe raza Orașului Broșteni, precum si cererea nr……/……....... adresată Primariei orașului Broșteni de S.C/P.F.A/I.I./I.F.…………................................................................................................… cu sediul social în..........................................................................................................................................., înregistrată la
Oficiul
Registrului
Comerţului
sub
nr.………..................….,CUI………...........…......., reprezentată prin ……………………………………………,  în baza aprobării HCL nr. ....../..................... 
AUTORIZĂM:

Desfăşurarea şi organizarea activităților de jocuri de noroc de tip loto tradiționale, aparținând Companiei Naționale “Loteria Română” SA  pentru 
1.Denumirea unitatii:  ” ...................................................................................................”

2.Codul CAEN:  9200

3. Suprafata structurii de vânzare de ..........m2

4.Adresa:…………………………...................................................…., Oraș Broșteni , jud. Suceava
5. ORAR: 


          L.-V.  : ..............................
S.  : .............................
D.  : .............................

Autorizaţia este valabilă un an calendaristic de la emitere și se poate reînnoi prin depunerea documentației cu maxim 45 de zile înainte de expirare. Autorizația produce efecte numai pe durata menținerii condițiilor legale de desfășurare a activităților de jocuri de noroc, inclusiv existența și valabilitatea licenței/autorizațiilor emise de O.N.J.N., precum și în lipsa unei măsuri de sistare/încetare dispuse de O.N.J.N. Autoriția își pierde valabilitatea în condiţiile prevăzute de lege şi de hotărârile Consiliului Local al orașului Broșteni. 

În cazul apariţiei oricăror modificări în tipul de activitate desfăşurată, al schimbării suprafeţei structurii de vânzare pentru care s-a solicitat acordul de funcţionare, modificării orarului de funcţionare, sau în cazul expirării documentelor depuse la dosarul constituit în vederea eliberării autorizației de funcţionare, operatorul economic are obligaţia, în termen de 30 de zile calendaristice de la data începerii activităţii noi/modificate/expirării documentelor în vederea desfăşurării activităţii, să obţină o nouă autorizaţie de funcţionare. În lipsa efectuării acestor demersuri, autorizaţia de funcţionare se suspendă în mod automat, cu aplicarea sancţiunilor prevăzute de lege.

PRIMAR ,
                                Alexandru HURJUI
Nr.________________/_____________





Anexa nr. 4 la Regulament

Raport privind punctajul obţinut la criteriile de evaluare
	Criterii de oportunitate – priorități de dezvoltare locală / ordine / sănătate și siguranță publică
	Puncte

	A. Compatibilitate urbanistică și vecinătăți (max. 10p)

Dovadă: plan de situație, releveu, extras PUG/UTR, fotografii fațadă/acces.
	 

	A1. Locația este în zonă cu funcțiune predominant comercială/servicii (conform PUG/PUZ/UTR) – 5p
	 

	A2. Acces pietonal sigur (trotuar iluminat, intrare la stradă, fără acces prin pasaje/curți interioare rezidențiale) – 5p
	 

	A3. Nu este la parterul unui imobil cu destinație predominant rezidențială (dacă este, 0p la acest criteriu) – 5p  
	 

	B. Sănătate și siguranță publică (max. 35p)
	 

	C1. Conformare PSI (după caz) / plan de evacuare afișat – 10p
	 

	C2. Iluminat exterior la intrare + semnalizare vizibilă a accesului – 10p
	 

	C3. Supraveghere video la intrare/ieșire și în spațiile comune – 15p
	 

	C. Densitatea locațiilor de jocuri de noroc (max. 15p)                                                                                                         Se calculează numărul de locații de jocuri de noroc existente într-un perimetru cu o rază de 300 m.
	 

	●       0–1 locații existente: 10p
	 

	●       2 locații existente: 5p
	 

	●       3+ locații existente: 0p
	 

	D. Condiții de funcționare (max. 10p)
	 

	E1. Program propus fără funcționare în intervalul 22:00–08:00 (în zone mixte cu locuințe) – 5p
	 

	E2. Măsuri de limitare a zgomotului și management deșeuri ( dovadă contract salubritate/menajer) – 5p
	 

	E. Protecția minorilor (max. 30p)
	 

	F1. Control acces (personal la intrare / sistem de verificare vârstă) – 15p
	 

	F2. Semnalistică clară „Acces interzis minorilor” + procedură de refuz acces – 15p
	 

	Total:
	 


· Autorizația anuală se propune spre acordare dacă solicitantul obține minim 60 puncte din 100, iar criteriile eliminatorii sunt îndeplinite.
